Kankanin alue

Kankanin alue () on hallintoalue Guinean koillisosassa. Sen pääkaupunki on Kankan. Alueen pinta-ala on 72 145 neliökilometriä.Programme, s. 9. Asukkaita on vuoden 2014 väestönlaskennan mukaan 1 972 537 henkeä.

Maantiede, ilmasto ja luonto
Kankanin alue käsittää lähes 30 prosenttia Guinean pinta-alasta. Se rajoittuu etelässä Nzérékorén ja lännessä Faranahin alueisiin, pohjoisessa Maliin ja idässä Malin ohella NorsunluurannikkoonStratégie, s. 10.. Kankanin ja Faranahin alueet muodostavat Ylä-Guinean luonnonalueen, jota kutsutaan myös Savannien alueeksi.

Alue on pinnanmuodostukseltaan kumpuilevaa tasankoa, jolla kohoaa muutamia kukkuloitaPlan, s. 5.. Vesistöjä ovat Niger ja sen sivujoet Banié, Dion, Fié, Mafou, Milo, Niandan, Sankarani ja TinkissoPlan, s. 6.. Hyötykaivannaisiin kuuluvat kulta, timantit ja rautamalmiProgramme, s. 10..

Ilmasto on sudanilaistyyppinen. Vuodenaikoja on kaksi. Sadekausi kestää kesäkuusta lokakuuhun. Vuotuinen sademäärä on 1100–1500 millimetriä. Kuivana aikana puhaltaa harmattan-tuuli koillisesta. Viileintä on joulu-tammikuussa ja kuuminta maalis-huhtikuussa. Kasvillisuus on heinä-, pensas- ja metsäsavannia sekä paikoin tiheitä metsäsaarekkeita ja galleriametsiäPlan, s. 5–6..

Hallinnollinen jako ja väestö
Alueeseen kuuluu viisi prefektuuria, 53 aliprefektuuria, viisi kaupunkikuntaa, 53 maalaiskuntaa, 878 maaseutupiirikuntaa, 68 kaupunkikorttelia ja 1864 sektoriaAnnuaire statistique 2011–2015, s. 121.. Prefektuurit ja niiden hallintokaupungit ovat Kankan, Kérouané, Kouroussa, Mandiana ja SiguiriAnnuaire statistique 2011–2015, s. 32..

Alueella asuu 18,7 prosenttia Guinean väestöstäRGPH3: Etat et structure de la population, s. 33.. Vuotuinen väestönkasvu (3,8 %) on maan korkeinRGPH3: Etat et structure de la population, s. 37 ja väestön keski-ikä (19,8 vuotta) maan alhaisinTroisième recensement, s. 63.. Asukastiheys on 27,3 henkeä neliökilometrilläRGPH3: Etat et structure de la population, s. 42.. Väestö on keskittynyt Siguirin ja Kankanin prefektuureihinRGPH3: Etat et structure de la population, s. 39.. Kaupunkiväestön osuus on 19,8 prosenttiaRGPH3: Etat et structure de la population, s. 46..

Asukkaat ovat enimmäkseen mandinkojaProgramme, s. 11.. Yleisimmät kielet ovat maninka ja fulaniPlan, s. 13.. Muslimeja on 98,7 ja kristittyjä 1,1 prosenttiaAnnuaire Statistique 2016, s. 148.. Perinteinen yhteiskuntajärjestelmä perustuu kasti- ja ikäryhmien ja sukupuolten väliseen hierarkiaan. Naisten asema on heikko.

Liikenne, talous ja palvelut
Kankanista johtaa päällystetty maantie Kouroussaan sekä Siguirin kautta Malin rajalle Kourémaléen. Tieverkon kunto on huono. Rautatie- ja jokiliikenne on lopetettu ja lentoliikenne Kankanin ja Siguirin kentille on vähäistä.Stratégie, s. 68–69.

Kankan on Guinean köyhin alue. Sen väestöstä 56,8 prosenttia harjoittaa pääelinkeinonaan maa- ja metsätaloutta tai kalastusta, 21,6 prosenttia käsityöammatteja ja 18,5 prosenttia kaupakäyntiä. Tärkeimmät viljelykasvit ovat riisi, maissi, hirssi, durra, fonio, maapähkinä, maniokki, jamssi, bataatti, puuvilla ja seesamiStratégie, s. 54.. Tuotantoeläimiä ovat naudat, lampaat, vuohet, aasit ja siipikarjaStratégie, s. 57.. Suotuisista olosuhteista huolimatta alue ei tuota riittävästi elintarvikkeita.

Alueella kaivetaan kultaa ja timantteja perinteisin ja teollisin menetelminProgramme, s. 9–10.. Jalostusteollisuutta ei ole juuri lainkaan.

Alakoulua käy 47,1 prosenttia kouluikäisistä (tytöistä 39,3 %), mikä on huomattavasti alle maan keskitason (75,1 ja 70,5 %)RGPH3: Education, s. 81.. Yli 15-vuotiaista lukutaitoisia on 18,2 prosenttia (naisista 10,6 %), mikä sekin on maan alhaisin lukemaRGPH3: Education, s. 124.. Julkiset terveyspalvelut käsittävät aluesairaalan, neljä prefektuurinsairaalaa, Banankoron poliklinikan (CSA), 65 terveyskeskusta ja 292 terveysasemaa. Lisäksi on joukko yksityisiä palveluja.Plan, s. 15. Suurimmat terveysongelmat ovat malaria, hengityselinten tulehdukset, suolistomadot, sukupuolitaudit ja ripulitauditStratégie, s. 45.. Puhtaan juomaveden ulottuvilla on 66 prosenttia talouksista.

Lähteet








Viitteet

Luokka:Guinean alueet